# விக்கிப்பீடியா:ஆலமரத்தடி/தொகுப்பு112

## வேங்கைத் திட்டம் - போட்டி முடிவு!

வேங்கைத் திட்டம் போட்டி நிறைவுறுகிறது. பஞ்சாபி விக்கிப்பீடியர் 70+ கட்டுரைகள் முன்னணியுடன் முதலிடத்தைத் தட்டிச் சென்றுள்ளார்கள். அவர்களுக்கான உங்கள் வாழ்த்துகளை இங்கே தெரிவிக்கலாம். கடந்த மூன்று மாதமாக அயராது உழைத்த தமிழ் விக்கிப்பீடியர் அனைவருக்கும் என்ன கைமாறு செய்வது என்று தெரியவில்லை. பல கட்டுரைகளை உருவாக்கியும் உரை திருத்தியும் உதவிட்ட ஸ்ரீதர், மூர்த்தி, மகாலிங்கம், மயூரநாதன், செந்தமிழ்க்கோதை, நந்தினி, மணியன், அருளரசன், மணிவண்ணன், பூங்கோதை, சிவக்குமார், உமாசங்கர், சிறீதரன் உள்ளிட்டோருக்கு உளமார்ந்த நன்றிகள். தமிழ் விக்கிப்பீடியா வரலாற்றில் இப்படி மூன்று மாதங்களில் பல்வேறு தலைப்புகளில் 1200+ கட்டுரைகள் இவ்வளவு செறிவாக உருவானது இதுவே முதல் முறை. இத்திட்டம் மூலம் இந்திய அளவில் உருவான கட்டுரைகளில் கூடுதல் பேர் வாசித்ததும் தமிழ்க் கட்டுரைகளே. வெற்றிப் பெருமை கொள்ள முடியவில்லையே தவிர, வேறு எதற்கும் மனம் தளர வேண்டாம். நிச்சயம் பரிசுக்கு ஈடான அதே அளவில், அதை விடச் சிறப்பாக தமிழ் விக்கிப்பீடியர்களுக்குச் சிறப்புப் பயிற்சித் திட்டம் ஒன்றை அமைக்க முனைவோம். நாம் இப்படி ஒரு குழுவாகக் கூடிப் பெருந்திட்டங்களில் ஈடுபட்டு சில ஆண்டுகள் ஆகி விட்டன. நெடுநாள் ஓய்வில் இருந்த பல விக்கிப்பீடியர்கள் மீண்டும் வந்திருக்கிறார்கள். இந்தப் புதிய உற்சாகத்தோடு அடுத்து பல அரும்பணிகள் செய்வோம். நாம் 1500 எழுதினாலும் அவர்கள் 1600 எழுதி இருப்பார்கள். அவர்கள் யாரும் 24 மணி நேரம் தூங்கவில்லை. அவர்கள் பெரும்பாலும் இளையவர்கள், கல்லூரி நண்பர்கள். நமது சமூகம் பெரிதாக இருந்தாலும் இளையோர் குறைவு. நிச்சயம் இதனைக் கவனித்துச் சீர் செய்ய வேண்டும். இந்த மூன்று மாதப் போட்டி பல புதிய நுட்பங்களைக் கற்றுக் கொண்டேன் (முன்னுரிமைப் பட்டியல் போன்றவை). ஒரு சிறு ஓய்வுக்குப் பிறகு போட்டிக்கு வந்த கட்டுரைகள் துப்புரவை மேற்கொள்வோம். நன்றி. --இரவி (பேச்சு) 02:42, 1 சூன் 2018 (UTC)
: வாழ்த்துகள் இரவி ! உங்கள் ஒருங்கிணைப்பும் உந்துதலும் மிக முதன்மையானவை. பாராட்டுக்கள் !! நண்பர் தினேஷ்குமாரும் மிக விரைவாக ஒருங்கிணைத்தார். இந்த மூன்று மாதங்கள் அயராது உழைத்த அனைத்து சக பயனர்களுக்கும் பாராட்டுக்களும் வாழ்த்துக்களும் உரித்தானவை. பஞ்சாபியர்களின் வெற்றிக்கு நமது போட்டியும் முதன்மையான காரணி :) ஒரு திரை நடனக் காட்சியில் வருவது போன்று *சரியான போட்டி*யாக இருந்தது. நான் வரவியாலாதிருந்த இந்த இரண்டு ஆண்டுகளில் பல புதிய ஊக்கமிக்க பயனர்கள், குறிப்பாக ஆசிரிய நண்பர்கள், பங்களிப்பதைக் காண மகிழ்ச்சியாக உள்ளது. மீளவும் அனைவருக்கும் வாழ்த்துகளும் பாராட்டுக்களும் !! --மணியன் (பேச்சு) 03:33, 1 சூன் 2018 (UTC)
:போட்டியை ஒருங்கமைக்கும் பணியில் கண் துஞ்சாது செயற்பட்ட இரவிக்கும், தினேஷ்குமாருக்கும் வாழ்த்துக்கள். பங்களிப்பாளர்களுக்கும் பாராட்டுக்கள். துடுப்பாட்டம் ஒன்றில் நமது நாடுகள் ஆடும் போது ஏற்பட்ட "கையும் ஓடல காலும் ஓடல" என்பது போன்ற நிலையில் நமது சொந்தப் பணிகளையும் ஒதுக்கிவைத்து வீடுகளில் முகஞ்சுழிப்பையும் பெற்றுக் கொண்ட அனைவரும் சற்று ஓய்வெடுக்கலாம்.சஞ்சீவி சிவகுமார் (பேச்சு) 04:00, 1 சூன் 2018 (UTC).
:பங்களித்த அனைவருக்கும் வாழ்த்துகள். ஒருங்கிணைப்பாளர்களுக்கு நன்றி. 1,200 கட்டுரைகள் 1,50,000 கூடுதல் பார்வைகளுக்கு வித்திட்டிருக்கின்றன. நமது கட்டுரைத்தரமும் ஆழமும் கூடியுள்ளது. கூட்டுழைப்பு முடுக்கப்பட்டு, இடையில் தொடர்ந்து இயங்காமலிருந்த பழைய பங்களிப்பாளர்கள் திரும்பிவந்து இப்போது முனைப்பாகப் பங்களிப்பவர்களுடன் இணைந்து பணியாற்ற வழிவகை செய்துள்ளது. நமக்கு முதலிடம் கிடைக்காவிட்டாலும் இவையனைத்தும் நமக்கு வெற்றியே. -- சுந்தர் <sup>\பேச்சு</sup> 06:03, 1 சூன் 2018 (UTC)
: ஒருங்கிணைப்பாளர்கள் இரவி மற்றும் தினேஷ்குமார் ஆகியோருக்கு பாராட்டுக்கள் !! பங்களிப்பாளர்களுக்கும் பாராட்டுகள் இதில் தமிழ் இரண்டாம் இடம் பெற்றுள்ளது என்றாலும் இதுவும் ஒரு வெற்றிதான். இணையத்தில் தேடப்படும் கட்டுரைகள் பல தமிழில் தரமாக எழுதப்பட்டுள்ளது மகிழ்ச்சிக்குரியது. இரண்டாம் இடம்பிடித்த நமக்குப் பின்னால் இடம்பெற்றவர்களுக்கும் நமக்கும் மிகப்பெரிய எண்ணிக்கை வேறுபாடு உள்ளது. இத்தனை கட்டுரைகளை எழுதத்தூண்டி பணியாற்றிய ஒருங்கிணைப்பாளர்களுக்கு மீண்டும் என் பாராட்டுகள் --அருளரசன் (பேச்சு) 06:16, 1 சூன் 2018 (UTC)
மிகமிகச் சிறப்பாக நடந்து முடிந்த இந்தப் போட்டியில் கடைசி மணித்துளிவரை விறுவிறுப்பாக இயங்கி இரண்டாம் இடத்தைப் பிடித்திருப்பதற்கு நெஞ்சார்ந்த வாழ்த்துகள். முதலிடம் பிடிக்கவில்லை என்பது சிறு ஏமாற்றந்தான். உழைப்பிற்கேற்ற உயர்வு. வெற்றிபெற்ற பஞ்சாபிய விக்கிப்பீடியர்களுக்கு மிகுந்த பாராட்டுகள். இரவியின் இடைவிடாத ஊக்கமூட்டலும், வியப்பூட்டும் விதமாக 50 உக்கும் கூடுதலான தமிழ் விக்கிபீடியர்களின் கட்டுரையாக்கம் திருத்தம் ஆகியவை பேருந்துதல் தந்தன. உருவாக்கிய கட்டுரைகளைத் திருத்தி செம்மைப்படுத்துவோம். ஸ்ரீதர், மூர்த்தி, மகாலிங்கம், மயூரநாதன், செந்தமிழ்க்கோதை போன்ற விக்கிப்பீடியர்களின் ஆக்கம் எடுத்துக்காட்டான செயற்பாடு. பெருநன்றி.--செல்வா (பேச்சு) 10:49, 1 சூன் 2018 (UTC)  
போட்டியை ஒருங்கமைத்த இரவி, மற்றும் தினேஷ்குமார் ஆகியோருக்கு நன்றியும் அன்பும். வெற்றி பெறாதது வருத்தமளித்தாலும், மூத்த பயனர்களுடன் இணைந்து போட்டியில் பங்கேற்றது மகிழ்ச்சியாய் இருந்தது. தமிழக பள்ளிக்கல்வித்துறைச் செயலரின் ஊக்குவிப்பு மிகுந்த மகிழ்ச்சியை அளித்தது. புலனம், பற்றியம் மற்றும் முகநூல் வழி கலந்துரையாடல்கள் உற்சாகமளிப்பவையாகவும், வழிநடத்துபவையாகவும் இருந்தன. மிகச் சிறந்த அனுபவம். மகாலிங்கம் (பேச்சு) 14:25, 1 சூன் 2018 (UTC)  
::கருத்துகளையும் வாழ்த்துகளையும் பகிர்ந்து கொண்ட அனைவருக்கும் வாழ்த்துகள். நம்மில் பூத்திருக்கும் இத்தோழமையும் உற்சாகமும் தான் மெய்யான வெற்றி.--இரவி (பேச்சு) 16:07, 1 சூன் 2018 (UTC)
:::அனைவரும் நன்றிகள். எல்லாப் புகழும் இரவி அண்ணாவிற்கே! கடைசி வரையிலும் எல்லோரையும் ஊக்கமும் உற்சாகமும், போட்டியும் கொண்டு சேர்த்து, நிறைய தமிழ் கட்டுரைகளை உருவாக்க வழிவகுத்ததிற்கான என் நன்றிகள். போட்டியில் பங்கெடுத்து, கட்டுரைகள் உருவாக்கிய அனைவருக்கும் பாராட்டுகளும், வாழ்த்துக்களும். நன்றி. --தினேஷ்குமார் பொன்னுசாமி (பேச்சு) 20:22, 1 சூன் 2018 (UTC)  
:: வெற்றி பெற்ற பஞ்சாபி விக்கி குழுவினருக்கு வாழ்த்துகள். தமிழ் விக்கியினர் அனைவருக்கும் பல்லாயிரம் நன்றிகள். போட்டிக்கான கட்டுரை எழுதும் போதுதான், கட்டுரை எழுதுவோரின் பேருழைப்பை உணர்ந்தேன். தொடர்ந்து ஊக்கமளித்த ரவிக்கு நன்றிகள். நான் தந்த வாக்குறுதிகளை நிறைவேற்ற முடியாமைக்கு வருந்துகிறேன். இனி வரும் நாட்களில் என்னாலியன்ற வகைகளில் இன்னும் அதிகமாக பங்களிப்பேன். த.சீனிவாசன் (பேச்சு) 14:36, 5 சூன் 2018 (UTC)